ธปท.เล็งปรับเข้ม จรรยาบรรณแบงก์
ธปท.เตรียมปรับจรรยาบรรณแบงก์ใหม่ ให้บริหารความเสี่ยงขั้นสูงได้ ในผลิตภัณฑ์การเงิน
31 พ.ค. 2560

ธปท.เตรียมปรับจรรยาบรรณแบงก์ใหม่ ให้บริหารความเสี่ยงขั้นสูงได้ ในผลิตภัณฑ์การเงินนายวิรไท สันติประภพ ผู้ว่าการธนาคารแห่งประเทศไทย (ธปท.) เปิดเผยว่า ในเร็วๆ นี้ ธปท.จะปรับจรรยาบรรณของธนาคารพาณิชย์ให้เท่าทันกับบริบทที่เปลี่ยนไปในปัจจุบัน ที่บทบาทของคณะกรรมการธนาคารพาณิชย์ควรเปลี่ยนให้เหมาะสม เพื่อให้สอดคล้องกับความคาดหวังและบริบทของการทำธุรกิจสมัยใหม่มากขึ้นทั้งนี้ จรรยาบรรณที่เข้มข้นขึ้นจะเป็นไปตามความคาดหวังหลายเรื่องที่คนอยากเห็น เช่น การบริหารความเสี่ยง เพราะปัจจุบันทุกธนาคารต้องมีผลิตภัณฑ์ที่ต้องอาศัยการบริหารความเสี่ยงขั้นสูง ซึ่งการบริการความเสี่ยงด้านเทคโนโลยีก็เป็นเรื่องสำคัญ คณะกรรมการธนาคารต้องให้ความสำคัญมากขึ้น ความรู้ความเข้าใจด้านเทคโนโลยีต้องมี เป็นต้นผู้ว่าการ ธปท.ยังกล่าวยืนยันถึงผลขาดทุนในงบการเงินของ ธปท.ปี 2559 ว่า ไม่ได้มีผลต่อการทำนโยบายการเงินของ ธปท.เพราะการขาดทุนจากส่วนต่างอัตราดอกเบี้ยรับและดอกเบี้ยจ่ายเริ่มลดลงบ้างแล้ว ส่วนหนึ่งเพราะอัตราดอกเบี้ยในตลาดโลกทยอยปรับขึ้น และปีที่ผ่านมา ธปท.ขาดทุนส่วนนี้ลดลงจากปีก่อนหน้า อนาคตส่วนนี้จะขาดทุนลดลงเรื่อยๆ